Aula Xcèntric'10 | Activitats | CCCB
13 abril - 14 maig 2010
Al llarg dels últims anys, la presència del cinema en els museus s’ha estès i diversificat molt, de manera que cal tornar a plantejar-se el cinema des de la tradició artística i a partir d’altres espais de creació i exhibició. Això no obstant, els dos àmbits es continuen mantenint massa separats entre si, i l’obra en cinema o vídeo de grans artistes és desconeguda per la tradició cinèfila. La idea d’aquest seminari és estendre ponts entre el cinema i l’art, amb la convicció que la relació entre tots dos espais està motivant algunes de les creacions visuals més importants de la nostra època.
El curs consisteix en un programa de conferències, diàlegs, projeccions i un taller de creació, i es concep com una sèrie d’intercanvis entre artistes, cineastes, comissaris, crítics i docents dels dos àmbits. La hipòtesi principal és que la relació entre el cinema i l’art, plena de troballes i invencions, està en plena cerca, en un moment extraordinari perquè està obert a múltiples possibilitats i incerteses. El curs es proposa indagar sobre tot el que cal descobrir, debatre, assajar i veure entre les imatges projectades.
La sala d’exposició proposa noves formes per al cinema: és un espai arquitectònic i social molt diferent de la sala cinematogràfica, i per això fa possibles diferents i variats desenvolupaments espacials i temporals, i nous pactes amb l’espectador. Des de fa temps, l’espai del cinema ha deixat de ser únicament el de la sala i es planteja noves pantalles, llocs i suports. Un dels eixos de l’Aula Xcèntric 2010 és partir de les confluències entre el cinema, la pintura i les altres arts visuals, per mostrar com alguns cineastes han realitzat exposicions, i alhora com els artistes s’han emparat i han redescobert el cinema o han treballat amb el vídeo.
Per mitjà del programa de projeccions i les classes, l’Aula és un acostament i una sensibilització respecte d’aquests altres cinemes i tradicions artístiques. Amb aquesta finalitat, al llarg del curs es durà a terme un taller creatiu en el qual els participants podran realitzar un curtmetratge a partir d’un projecte expositiu. Durant el seminari pràctic, les peces es comentaran durant el seu procés i es posaran en comú en forma de taller col•lectiu. Al final de l’Aula, els curts formaran part de l’Arxiu Xcèntric.
SEMINARI TEÒRIC (de 19.00 a 21.00 h)
Dimarts 13.04.10
Entre l’art i el cinema: noves formes de pensament
Dimecres 14.04.10
L’espectador com a productor
Dijous 15.04.10
Films d’artista / Filmar artistes
Dimarts 20.04.10
El desbordament de la pantalla
20 h Projecció de Tira tu reloj al agua (Variaciones sobre una cinegrafía intuida de José Val del Omar) (Eugeni Bonet, 2003-4, 91 min)
Dimarts 27.04.10
Espai privat, espai públic
Dimecres 28.04.10
Pensar entre imatges. Projeccions de curts i fragments de pel·lícules de Dan Graham, Warhol, Baldessari, Beckett, Broodthaers, Godard, Farocki, Marker, Tacita Dean, Rodney Graham i Robert Smithson, comentats per Gonzalo de Lucas
Dijous 29.04.10
Projecció del film inèdit Erice-Kiarostami. Correspondencias (Víctor Erice i Abbas Kiarostami, 2010, 96 min). Introducció a càrrec de Jordi Balló
Dimarts 04.05.10
Dimarts 11.05.10
El cinema exposat
Divendres 14.05.10
SEMINARI PRÀCTIC (de 18.00 a 21.00 h) a càrrec de Núria Esquerra i Gonzalo de Lucas
Dimecres 21 d’abril. Grup A
Dijous 22 d’abril. Grup B
Dimecres 5 de maig. Grup A
Dijous 6 de maig. Grup B
Dimecres 12 de maig. Grup A
Visionat i comentari dels curts
Dijous 13 de maig. Grup B
La creació dels curtmetratges és opcional, però tots els participants podran seguir el seminari pràctic, en el qual es comentaran els diferents projectes i peces. Per fer els muntatges, els participants hauran de comptar amb un ordinador amb programa d’edició (Premiere, Final Cut, Avid o similar).
ACTIVITAT EN PARAL·LEL
Durant el Loop Barcelona. Video Art Festival & Fair 2010, que se celebrarà entre el 12 i el 22 de maig, s’establirà una col·laboració amb el festival a fi que els alumnes participin en rutes i itineraris de visita a centres de producció de Barcelona i llocs del festival, com també a l’exposició Visió Remota: El millor de Loop. Nou videoart d’Europa i Amèrica (CASM), comissariada per Paul Young.
PROJECCIONS XCÈNTRIC
Durant el curs els participants estaran convidats a assistir a una sèrie de projeccions de Xcèntric paral·leles a l’Aula.
Dijous 08.04.10 / 20.00 h
Cinema Jukebox. Imatges a 33 revolucions
Diumenge 11.04.10 / 18.30 h
Mysterious Objects: curts i vídeos d’Apichatpong Weerasethakul
Dimarts 13.04.10 / 20.00 h
Dijous 15.04.10 / 20.00 h
Benvinguts a la societat secreta II. Històries naturals, d’animals i expedicions (per a Joan Fontcuberta)
Amb la presència de Joan Fontcuberta i Loïc Díaz-Ronda
Dijous 22.04.10 / 20.00 h
Suena brillante. Dels sons a les imatges
Dijous 29.04.10 / 20.00 h
PLAY. Els films de Ducan Campbell
Diumenge 16.05.10 / 18.30 h
Pintura - Moviment
Dijous 03.06.10 / 20.00 h
L’art pensa el cinema I
Diumenge 06.06.10 / 18.30 h
L’art pensa el cinema II
Dijous 24.06.10 / 20.00 h
L’art pensa el cinema III
Diumenge 30.06.10 / 20,00 h
Sessió de clausura. Jennifer Reeves
Doble perfomance de projecció en 16 mm, amb la presència de l’artista
Aquesta activitat forma part de Xcèntric. 9a temporada 2009-2010
Ciutadania en general: 190 €
Estudiants, Amics del CCCB, jubilats i més grans de 65 anys: 140 €
L’Institut estendrà un diploma d’assistència a totes les persones matriculades en aquest curs.